《送陈治中勿斋二首 其一》
宋代·何梦桂

天台万丈下灵光，便合乘旗翳凤凰。身在金台天北阙，手提铜柱地南荒。

一生许国心如铁，万里封侯鬓未霜。别驾小淹元不恶，公来私得海沂康。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。